ПРОТОКОЛ № 1

 Днес 07.09.2015г.се проведе заседание на ОИК гр.Грамада,обл.Видин. На заседанието присъстваха всички членове.

 Заседанието протече при следния дневен ред:

1.Избиране на член на ОИК – Грамада за маркиране на печата.

2.Определяне на номерацията и начина на обявяване на решенията на ОИК-Грамада.

3.Определяне на приемно време на ОИК- Грамада.

4.Определяне на краен срок на прием на документи за регистрация на партии,коалиции,инициативни комитети.

По точка едно от дневния ред председателят на ОИК Грамада запозна членовете на комисията с изискването за маркиране на печата на комисията.Взе се решение печатът на комисията да бъде маркиран от секретаря Асен Петков Атанасов,съвместно с председателя Александър Григоров Бояджийски.

На основание чл.87,ал.1,т.1 от изборния кодекс и Решение № 157-МИ/12.08.2015г.на ЦИК, ОИК Грамада реши:

1.Определя Асен Петков Атанасов- секретар на ОИК Грамада да маркира заедно с председателя на комисията печата на ОИК Грамада.Решението подлежи на обжалване в тридневен срок от обявяването му пред ЦИК.

По точка две от дневния ред относно номерацията и обявяването на решенията на ОИК Грамада в изборите за общински съветници,кметове и национален референдум.Постъпи предложение от председателя и секретаря на комисията:

1.Взетите решения да имат единно последователна номерация с арабски цифри.

2.Решенията на ОИК-Грамада да бъдат обявявани на таблото, намиращо се във фоайето на читалище „Пробуда-1908”-гр.Грамада.

3.Взетите от ОИК-Грамада решения да се публикуват и на интернет страницата на комисията.

Предложението се прие единодушно.

На основание на чл.87,ал.1,т.1 и чл.87,ал.2 от изборния кодекс и Решение № 1910/МИ/НР от 04.09.2015г.на ЦИК, ОИК Грамада реши:

1.Взетите от ОИК-Грамада решения в изборите за общински съветници и кметове и национален референдум имат единна последователна номерация с арабски цифри.

2.Определя следното място за обявяване на решенията на ОИК-Грамада- таблото,намиращо се във фоайето на читалище „Пробуда-1908”-гр.Грамада.

3.Взетите от ОИК-Грамада решения се публикуват незабавно и на интернет страницата на комисията.

Решението подлежи на обжалване пред ЦИК в тридневен срок от обявяването му.

По точка три от дневния ред председателят на комисията запозна членовете с изискването да се определи работно време на ОИК-Грамада.Предложени и прието бе приемното време на ОИК Грамада да бъде от 9:00- 17:00 часа,като се осигури постоянно присъствие в работното помещение на комисията,с изключение на времето,определено за провеждане на заседания.

На основание чл.87,ал.1,т.1 от изборния кодекс ОИК-Грамада реши:

1.Определя приемно време на ОИК –Грамада от 9:00 до 17:00 часа.

2.Членовете на ОИК –Грамада следва да осигурят ежедневно и постоянно присъствие в работното помещение на комисията,находящо се на адрес:гр.Грамада,площад „Мико Нинов”2,с изключение на времето,определено за провеждане на заседания.

Решението подлежи на обжалване в тридневен срок от обявяването му пред ЦИК.

По точка четири от дневния ред относно краен срок за прием на документи за регистрация на партии,коалиции, инициативни комитети и местни коалиции за участие в изборите за общински съветници и кметове.Постъпи предложение ОИК-Грамада да приема заявления за регистрация на партии,коалиции,инициативни комитети и местни коалиции за общински съветници и кметове на 25.10.2015г. в работното помещение на ОИК-Грамада,всеки календарен ден до 13.09.2015г.от 9:00 до 17:00 часа.На 14.09.2015г.заявления за регистрация да се приемат от 9:00 до 18:00 часа.

Заявленията по точка едно е необходимо да се окомплектоват,съгласно изискванията на Решение № 1550-МИ/27.08.2015г.на ЦИК.

На основание чл.87,ал.1,т.12,във връзка с чл.148,ал.2 и чл.153,ал.1 от изборния кодекс и Решение № 1550-МИ/27.08.2015г.на ЦИК,ОИК Грамада реши:

1.ОИК-Грамада приема заявления за регистрация на партии,коалиции,инициативни комитети и местни коалиции за участие в изборите за общински съветници и кметове на 25.10.2015г.в работното помещение на ОИК-Грамада всеки календарен ден до 13.09.2015г.(включително)от 9:00 до 17:00часа.

На 14.09.2015г.заявление за регистрация се приемат от 9:00 до 18:00 часа.

Заявленията по точка 1 следва да бъдат окомплектовани съгласно изискванията на Решение № 1550-МИ/27.08.2015г.на ЦИК.

Решението подлежи на обжалване в тридневен срок от обявяването му пред ЦИК.

 Председател:

 /Александър Бояджийски/

 Секретар:

 /Асен Атанасов/